# John Travolta

John Joseph Travolta (1954ko otsailaren 18, Englewood, New Jersey) estatubatuar aktore, abeslari eta dantzari bat da.
Kelly Prestonekin batera alaba bat eta seme bat ditu, Ella eta Jett. Haren lehenengo emaztea Diana Hyland zen baina ezkondu eta handik bi urtera hil zen, minbiziaren ondorioz.
2012ko irailaren 23an Donostia Saria jaso zuen.

## Biografia

Aita italiarra eta ama irlandarra zituen. John seigarren semea zen, txikiena. Senide guztiek zaletasun bera zeukaten: interpretazioa. Aitaren etxean antzeztoki bat sortu eta familiarentzako saioak antolatzen zituzten.
Travoltak antzerki eskola batean eman zuen izena eta segidan arrakasta lortu zuen. Horregatik, New York-era joatea erabaki zuen. Han managerra aurkitu eta antzerkian famatua izan ondoren, managerrak Hollywoodera eraman zuen.
Lehen arrakasta profesionala Saturday Night Fever filmaren eskutik etorri zen. Robert Stigwood produktoreak paper protagonista nahi zuen harentzat: hori erabaki hoberena izan zen harenlan-ibilbidean. Film horretan, Tony Maneroren bizitza antzeztu zuen: dantzaria zen eta horrek aldatu zuen dantzaren modua. Hartarako, Travoltak gau asko eman zituen hainbat diskotekatan, jendearen dantzatzeko modua begiratzeko. Gainera, koreografo profesional batekin eta lan egin zuen, eszenarik ospetsuena grabatzeko. Tony Manero pertsonaia mitiko bihurtu zen: filmak arrakasta handia izan zuen eta musika diskoaren aroari hasiera eman zion.
24 urte zituen Grease filma antzeztu zuenean, baina hori ez zen oztopoa izan bigarren arrakastara iristeko. Filma historiako musikal ospetsuenetarikoa izan zen. Harekin batera, Olivia Newton-Johnekin protagonista izan zen eta horrek arrakasta are handiagoa eman zion.
Hurrengo urteetan, film batzuk egin zituen, besteak beste Urban Cowboy, Blow Out eta Staying Alive. 1983en urtean, ibilbidea eten zen, 1989an itzuli zen arte, The Experts komediarekin. Harez geroztik, film batzuk egin zituen, baina ospetsuena Pulp Fiction izan zen: horrek sari asko irabazi zituen eta haren lana berriro bultzatu zuen.

## Bestelako datuak

Hiru aldiz ezkondu da. Orain Kelly Prestonekin ezkonduta dago eta hiru seme-alaba izan dituzte: Jet, Ella Blue eta Benjamin. Jet 2009an hil zen, Kawasakiren gaixotasunaren ondorioz, 16 urterekin, senitartearen udako etxean, Bahamasen.
Senar-emazteak 1975etik Zientziologia erlijioaren jarraitzaileak dira.

## Diskografia

* Over Here! (1974)
* John Travolta (1976)
* Can't Let You Go (1977)
* Travolta Fever (1978)
* Grease (1978)
* The Road to Freedom (1986)
* Let Her in: The Best of John Travolta (1996)
* The Collection (2003)
* Hairspray (2007)
* Whenever I'm away from You, Baby

## Erreferentziak

* 1 2 «John Travolta Biography (1954-)» www.filmreference.com (Noiz kontsultatua: 2021-02-22).
* ↑ «Business & Financial News, U.S & International Breaking News | Reuters» www.reuters.com (Noiz kontsultatua: 2021-02-22).
* ↑ (Gaztelaniaz) «Fiebre de sábado por la noche: 42 años después ¿dónde están sus estrellas?» La Verdad Noticias (Noiz kontsultatua: 2021-02-22).
* ↑ «How Deep Is Your Love…of 'Saturday Night Fever'? - Biography» web.archive.org 2020-01-28 (Noiz kontsultatua: 2021-02-22).
* ↑ (Ingelesez) «9 Times John Travolta Proved That He Is Lord Of The Dance» Heart (Noiz kontsultatua: 2021-02-22).
* ↑ (Gaztelaniaz) PERIÓDICO, EL. (2019-12-14). «John Travolta y Olivia Newton-John recrean 'Grease' 41 años después» elperiodico (Noiz kontsultatua: 2021-02-22).
* ↑ (Ingelesez) Canby, Vincent. (1980-06-11). «TRAVOLTA, 'URBAN COWBOY' (Published 1980)» The New York Times ISSN 0362-4331. (Noiz kontsultatua: 2021-02-22).
* ↑ (Ingelesez) «Staying Alive» Time Out Worldwide (Noiz kontsultatua: 2021-02-22).

## Kanpo estekak

* John Travolta aktorearen webgunea (Ingelesez)
* John Travolta aktorearen IMDBko fitxa irakurgai (Ingelesez)
* Datuak: Q80938
* Multimedia: John Travolta / Q80938